CELEX: 32021R0895
Language: lv
Date: 2021-02-24 00:00:00
Title: Komisijas Deleģētā regula (ES) 2021/895 (2021. gada 24. februāris), ar ko papildina Eiropas Parlamenta un Padomes Regulu (ES) 2019/1238 attiecībā uz produktu intervenci (Dokuments attiecas uz EEZ)

4.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 197/1
               
            
         KOMISIJAS DELEĢĒTĀ REGULA (ES) 2021/895
         (2021. gada 24. februāris),
         ar ko papildina Eiropas Parlamenta un Padomes Regulu (ES) 2019/1238 attiecībā uz produktu intervenci
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/1238 (2019. gada 20. jūnijs) par Pan-Eiropas privāto pensiju produktu (PEPP) (1) un jo īpaši tās 65. panta 9. punktu,
         tā kā:
         
                     (1)
                  
                  
                     Ir nepieciešams, lai EAAPI varētu piemērot skaidrus kritērijus un faktorus, nosakot, vai pastāv būtiskas bažas par ieguldītāju aizsardzību vai draudi finanšu tirgu pienācīgai darbībai un integritātei vai Savienības finanšu sistēmas vai tās daļas stabilitātei. Šajā regulā sīkāk precizēti minētie kritēriji un faktori, tostarp tie, kas uzskaitīti Regulas (ES) 2019/1238 65. panta 9. punkta otrās daļas a), b), c) un d) apakšpunktā.
                  
               
                     (2)
                  
                  
                     Ir svarīgi nodrošināt konsekventu pieeju Savienībā, vienlaikus ļaujot Eiropas Apdrošināšanas un aroda pensiju iestādei (EAAPI) veikt atbilstīgas darbības, ja notiek neparedzēti nelabvēlīgi notikumi vai norises, kas atbilst Regulas (ES) 2019/1238 65. panta 9. punktam. Komisija aicināja EAAPI sniegt tehniskas konsultācijas Pan-Eiropas privāto pensiju produkta (PEPP) jomā.
                  
               
                     (3)
                  
                  
                     Lai varētu izmantot EAAPI intervenci “draudu” gadījumā nolūkā nodrošināt finanšu vai preču tirgu pienācīgu darbību un integritāti vai finanšu sistēmas stabilitāti, jānosaka augstāks novērtējuma slieksnis nekā “būtisku bažu” esamība, kas ir priekšnoteikums EAAPI intervencei, lai nodrošinātu ieguldītāju aizsardzību. EAAPI vajadzētu būt iespējai iejaukties, ja vismaz viens no šīs regulas faktoriem vai kritērijiem rada šādas bažas vai draudus.
                  
               
                     (4)
                  
                  
                     Ir arī nepieciešams ņemt vērā PEPP sniedzēja vai PEPP izplatītāja īpašo situāciju un apstākļus saistībā ar to iespējamo ieguldījumu Regulas (ES) 2019/1238 65. panta 9. punktā paredzētajās problēmās vai draudos,
                  
               IR PIEŅĒMUSI ŠO REGULU.
         
            1. pants
            EAAPI, apsverot PEPP sarežģītības pakāpi, piemēro šādus kritērijus un faktorus:
            
                        a)
                     
                     
                        PEPP ilgtermiņa pensijas raksturs;
                     
                  
                        b)
                     
                     
                        pamatā esošo aktīvu veids un pārredzamības pakāpe;
                     
                  
                        c)
                     
                     
                        ar PEPP saistīto izmaksu un maksu pārredzamības pakāpe;
                     
                  
                        d)
                     
                     
                        to paņēmienu izmantošana, ar kuriem PEPP noguldītāju uzmanību pievērš nebūtiskām iezīmēm PEPP prezentācijā;
                     
                  
                        e)
                     
                     
                        risku veids un pārredzamība;
                     
                  
                        f)
                     
                     
                        produktu nosaukumu vai terminu vai citas informācijas izmantojums, kas maldina par lielāku drošumu vai atdevi, nekā faktiski iespējams vai ticams, vai par maldinošām produkta iezīmēm;
                     
                  
                        g)
                     
                     
                        tas, vai nebija pietiekamas vai pietiekami uzticamas informācijas par PEPP, lai tirgus dalībnieki, kuriem tā bija adresēta, varētu pieņemt lēmumu, ņemot vērā PEPP būtību un veidu;
                     
                  
                        h)
                     
                     
                        rezultāta aprēķina sarežģītība, ņemot vērā jo īpaši to, vai atdeve ir atkarīga no viena vai vairāku pamatā esošu aktīvu rezultātiem, kurus savukārt ietekmē citi faktori;
                     
                  
                        i)
                     
                     
                        risku būtība un mērogs;
                     
                  
                        j)
                     
                     
                        tas, vai PEPP ir piesaistīts citiem produktiem vai pakalpojumiem,
                     
                  
                        k)
                     
                     
                        PEPP noteikumu un nosacījumu sarežģītība;
                     
                  
                        l)
                     
                     
                        starp sagaidāmo PEPP atdevi un zaudējumu risku pastāvošās atšķirības un to pakāpe, ņemot vērā šādus aspektus:
                        
                                    1)
                                 
                                 
                                    izmaksu struktūra un citas izmaksas;
                                 
                              
                                    2)
                                 
                                 
                                    atšķirības attiecībā uz sniedzēja risku, ko patur pats sniedzējs;
                                 
                              
                                    3)
                                 
                                 
                                    riska un atdeves profils;
                                 
                              
                  
                        m)
                     
                     
                        PEPP cenu noteikšana un saistītās izmaksas, it īpaši ņemot vērā:
                        
                                    1)
                                 
                                 
                                    slēptu vai sekundāro maksu izmantošanu;
                                 
                              
                                    2)
                                 
                                 
                                    maksas, kas neatbilst sniegto pakalpojumu līmenim;
                                 
                              
                                    3)
                                 
                                 
                                    garantiju izmaksas vai izmaksas, kas neatspoguļo kapitāla garantijas faktiskās izmaksas vai patieso vērtību pamata PEPP gadījumā;
                                 
                              
                  
                        n)
                     
                     
                        tas, cik viegli PEPP noguldītājs var izmantot maiņas un pārnesamības pakalpojumus un cik tas maksā, ņemot vērā šādus aspektus:
                        
                                    1)
                                 
                                 
                                    maiņas un pārnesamības pakalpojumu izmantošana attiecībā uz fāzi, kurā šis pakalpojums tiek izmantots, piemērotās atlīdzības un maksas vai priekšrocību un stimulu zaudēšana;
                                 
                              
                                    2)
                                 
                                 
                                    fakts, ka maiņas un pārnesamības pakalpojumu izmantošana nav atļauta vai ir faktiski neiespējama.
                                 
                              
                  
         
            2. pants
            EAAPI piemēro šādus kritērijus un faktorus, apsverot PEPP saistību ar tā PEPP noguldītāja veidu, kuram PEPP tiek tirgots vai pārdots:
            
                        a)
                     
                     
                        pazīmes, kuras raksturo PEPP noguldītāja prasmes un spējas, tostarp izglītības līmeni, zināšanas un pieredzi saistībā ar citiem pensiju produktiem, ilgtermiņa ieguldījumu produktiem vai pārdošanas praksi un PEPP noguldītāja neaizsargātību;
                     
                  
                        b)
                     
                     
                        pazīmes, kuras raksturo PEPP noguldītāja ekonomisko stāvokli, tostarp ienākumus, labklājību un to, cik lielā mērā tas ir atkarīgs no PEPP attiecībā uz pienācīgiem pensijas ienākumiem;
                     
                  
                        c)
                     
                     
                        PEPP noguldītāja galvenos finanšu mērķus, tostarp pensijas uzkrājumus un nepieciešamo riska segumu, tostarp biometriskos riskus;
                     
                  
                        d)
                     
                     
                        to, vai PEPP tiek pārdots PEPP ieguldītājiem ārpus plānotā mērķtirgus, vai to, vai mērķtirgus nav pienācīgi apzināts;
                     
                  
                        e)
                     
                     
                        tiesības uz valsts garantiju shēmas segumu, ja šādas shēmas pastāv.
                     
                  
         
            3. pants
            EAAPI piemēro šādus kritērijus un faktorus, apsverot PEPP inovācijas pakāpi vai darbības vai prakses inovācijas pakāpi:
            
                        a)
                     
                     
                        inovācijas pakāpi saistībā ar PEPP struktūru un iezīmēm, jo īpaši riska mazināšanas metožu vai izmaksāšanas veidu inovācijas pakāpi, vai citu PEPP pabalstu izstrādes inovācijas pakāpi;
                     
                  
                        b)
                     
                     
                        inovācijas izplatības pakāpi, tostarp to, vai PEPP ir inovatīvs konkrētām PEPP noguldītāju kategorijām;
                     
                  
                        c)
                     
                     
                        inovāciju, kas saistīta ar sviras efektu;
                     
                  
                        d)
                     
                     
                        iepriekšējo pieredzi tirgū ar līdzīgiem PEPP vai PEPP pārdošanas praksi.
                     
                  
         
            4. pants
            EAAPI piemēro šādus kritērijus un faktorus, apsverot PEPP vai prakses nodrošināto sviras efektu:
            
                        a)
                     
                     
                        PEPP pamatā esošo aktīvu īpašās iezīmes, ņemot vērā PEPP raksturīgo sviras efektu;
                     
                  
                        b)
                     
                     
                        finansējuma dēļ pastāvošo sviras efektu;
                     
                  
                        c)
                     
                     
                        vērtspapīru finansēšanas darījumu iezīmes.
                     
                  
         
            5. pants
            EAAPI piemēro šādus kritērijus un faktorus, apsverot PEPP uzkrātā kapitāla apmēru vai kopsummu:
            
                        a)
                     
                     
                        iespējamo kaitīgo seku apmēru uz PEPP noguldītāju no atsevišķa PEPP noguldītāja viedokļa un pašreizējo un potenciālo PEPP noguldītāju liela skaita gadījumā – iespējamo kaitīgo ietekmi uz PEPP noguldītāju kopu, īpaši ņemot vērā:
                     
                  
                        b)
                     
                     
                        PEPP uzkrātā kapitāla apmēru un kopsummu;
                     
                  
                        c)
                     
                     
                        PEPP nosacīto vērtību;
                     
                  
                        d)
                     
                     
                        kaitējuma varbūtību, mērogu un būtību, tai skaitā potenciālo zaudējumu apmēru;
                     
                  
                        e)
                     
                     
                        nelabvēlīgo seku sagaidāmo ilgumu;
                     
                  
                        f)
                     
                     
                        ieguldījumu apjomu;
                     
                  
                        g)
                     
                     
                        iesaistīto starpnieku skaitu un tiem piemērojamās atbilstības un piemērotības prasības;
                     
                  
                        h)
                     
                     
                        tirgus vai pārdošanas apjoma izaugsmi;
                     
                  
                        i)
                     
                     
                        katra PEPP noguldītāja PEPP vidēji ieguldīto summu;
                     
                  
                        j)
                     
                     
                        seguma līmeni, kas precizēts valsts apdrošināšanas garantijas shēmu likumā, ja šādas shēmas pastāv;
                     
                  
                        k)
                     
                     
                        tehnisko rezervju vērtību attiecībā uz PEPP;
                     
                  
                        l)
                     
                     
                        to, vai PEPP pamatā esošie aktīvi rada augstu risku tādu darījumu rezultativitātei, kurus noslēguši konkrētā tirgus dalībnieki vai PEPP noguldītāji;
                     
                  
                        m)
                     
                     
                        to, vai PEPP iezīmju dēļ tas ir īpaši neaizsargāts pret izmantošanu finanšu noziegumos, it īpaši to, vai šo iezīmju dēļ varētu tikt veicināta PEPP izmantošana šādā nolūkā:
                        
                                    1)
                                 
                                 
                                    krāpšana vai negodīga rīcība;
                                 
                              
                                    2)
                                 
                                 
                                    pārkāpums finanšu tirgū vai informācijas ļaunprātīga izmantošana attiecībā uz finanšu tirgu;
                                 
                              
                                    3)
                                 
                                 
                                    apiešanās ar noziedzīgi iegūtiem naudas līdzekļiem;
                                 
                              
                                    4)
                                 
                                 
                                    terorisma finansēšana.
                                 
                              
                  
         
            6. pants
            EAAPI ņem vērā arī šādus faktorus, kas var ietekmēt finanšu tirgu pienācīgu darbību un integritāti:
            
                        a)
                     
                     
                        to, vai PEPP noguldītāja vai PEPP izplatītāja finanšu darbība vai finanšu prakse saistībā ar PEPP rada īpaši augstu risku tirgu izturētspējai vai vienmērīgai darbībai;
                     
                  
                        b)
                     
                     
                        to, vai PEPP vai PEPP sniedzēja, vai PEPP izplatītāja finanšu darbības vai finanšu prakse saistībā ar PEPP varētu izraisīt būtisku un mākslīgu atšķirību starp atvasinātā instrumenta cenu un pamatā esošo aktīvu tirgus cenām;
                     
                  
                        c)
                     
                     
                        to, vai PEPP vai PEPP sniedzēja, vai PEPP izplatītāja finanšu darbības vai finanšu prakse saistībā ar PEPP rada augstu risku tirgus vai maksājumu sistēmu infrastruktūrai, tostarp tirdzniecības, tīrvērtes un norēķinu sistēmām;
                     
                  
                        d)
                     
                     
                        to, vai PEPP vai PEPP sniedzēja, vai PEPP izplatītāja finanšu darbības vai finanšu prakse saistībā ar PEPP var apdraudēt PEPP noguldītāju uzticēšanos finanšu sistēmai;
                     
                  
                        e)
                     
                     
                        to, vai PEPP, vai PEPP sniedzēja vai PEPP izplatītāja finanšu darbības vai finanšu prakse saistībā ar PEPP rada augstu traucējumu risku finanšu iestādēm, ko uzskata par svarīgām Savienības finanšu sistēmai.
                     
                  
         
            7. pants
            EAAPI ņem vērā arī šādus faktorus, kuri attiecas uz PEPP sniedzēja vai PEPP izplatītāja īpašo situāciju un apstākļiem, ņemot vērā:
            
                        a)
                     
                     
                        tā finansiālo stāvokli un maksātspēju;
                     
                  
                        b)
                     
                     
                        tā finanšu darbības vai finanšu praksi;
                     
                  
                        c)
                     
                     
                        tā uzņēmējdarbības modeli, tostarp tā ilgtspēju un pārredzamību;
                     
                  
                        d)
                     
                     
                        tā pārapdrošināšanas un garantijas pasākumu piemērotību attiecībā uz PEPP;
                     
                  
                        e)
                     
                     
                        PEPP sniedzēja paļaušanos uz trešām personām attiecībā uz PEPP būtiskām pazīmēm, piemēram, biometrisko risku segšanu, garantijām un PEPP pārnesamību;
                     
                  
                        f)
                     
                     
                        ar PEPP saistīto pārdošanas praksi, ņemot vērā:
                        
                                    1)
                                 
                                 
                                    izmantotos saziņas un izplatīšanas kanālus;
                                 
                              
                                    2)
                                 
                                 
                                    informāciju, tirgvedību vai citus veicināšanas materiālus;
                                 
                              
                                    3)
                                 
                                 
                                    inovācijas pakāpi saistībā ar izplatīšanas modeli, piemēram, starpniecības ķēdes garumu vai paļaušanos uz inovatīviem izplatīšanas modeļa paņēmieniem.
                                 
                              
                  
         
            8. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 24. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 198, 25.7.2019., 1. lpp.